सामूहिक अवचेतन
युंग ने अवचेतन मन के दो हिस्से बताये व्यक्तिक और सामूहिक। किसी भी प्रजाति के मिथक, प्रतीक, सामूहिक आस्थाएं, कर्मकांड आदि व्यक्ति के सामूहिक अवचेतन मन में हीं संचित रहते हैं। इसी का गंभीर तल है प्रजातिए अवचेतन जिसमें प्रजातिये धरोहर संकलित होती है। इसमें अनेक तहें होती है। जैसे पशु जीवन, आदि मानव, प्रजाति समूह, राष्ट्र, कुल, परिवार आदि। इस प्रकार प्रजातिय स्मृति निर्मित होती है जो परंपरा का रूप धारण कर लेती है।
व्यतिरेकी भाषाविज्ञान
अवयववादी या संज्ञानात्मक मनोविज्ञान अधिगम-प्रत्ययों में अंतर्दृष्टि के सिद्धांत का प्रतिपादन करता है। यह अधिगम अमूर्त प्रत्ययों से अधिक संबंध रखता है और यह जटिल अधिगम कहलाता है। भावात्मक प्रत्ययों की अधिकता से युक्त इस अधिगम में मानव अपने मस्तिष्क की सर्जनशीलता के कारण अंतर्दृष्टि को साथ लिये प्रत्ययों/वस्तुओं का सामान्यीकरण एवं विभेदीकरण करता हुआ आत्मसात् कर लेता है। भाषा-अधिगम को अवयववादी मनोविज्ञान के साथ जोड़कर जो विचार व्यक्त किये जाते हैं उनके अनुसार मानव मस्तिष्क अपनी अदभुत क्षमता के कारण अपने अंदर भाषायी सामर्थ्य को समाहित करके रखता है। इस सीमित समार्थ्य को सर्जनात्मक प्रतिभा के कारण नियम-नियंत्रित असंख्य भाषायी संरचनाओं को निष्पादित करता है।